বিষ্ণুবর্ধন (পরিচালক)
বিষ্ণুবর্ধন (জন্ম: ৬ ডিসেম্বর ১৯৭৬) একজন ভারতীয় চলচ্চিত্র পরিচালক, চিত্রনাট্যকার ও প্রযোজক। তিনি মূলত তামিল চলচ্চিত্রে কাজ করেন। সন্তোষ সিবনের এক সময়ের সহযোগী বিষ্ণুবর্ধন ২০০৩ সালে কুরুম্বু চলচ্চিত্র দিয়ে পরিচালনায় আসেন, তবে চলচ্চিত্রটি বক্স অফিসে ব্যর্থ হয়। তার নির্মিত পরবর্তী চলচ্চিত্রসমূহ তথা আরিন্তুম আরিয়ামালুম (২০০৫), পাটিয়াল (২০০৬), বিল্লা (২০০৭), পাঞ্জা (২০১১) এবং আরম্বম (২০১৩) ব্যবসাসফল হয়। ২০২১ সালে শেরশাহ দিয়ে হিন্দি চলচ্চিত্র পরিচালক হিসেবে তার অভিষেক ঘটে। চলচ্চিত্রটি ইতিবাচক পর্যালোচনা অর্জন করে এবং তিনি শ্রেষ্ঠ পরিচালক বিভাগে ফিল্মফেয়ার পুরস্কার ও আইফা পুরস্কার অর্জন করেন।